พนักงานอัยการเป็นโจทก์ฟ้องขอให้ลงโทษจำเลยฐานยักยอกและให้จำเลยคืนเงินแก่ผู้เสียหาย ในกรณีนี้

(1) ผู้เสียหายจะยื่นคำร้องขอให้จำเลยคืนเงินจำนวนดังกล่าวพร้อมดอกเบี้ยได้อีกหรือไม่ จงอธิบาย

(2) ผู้เสียหายจะต้องเสียค่าธรรมเนียมหรือไม่ จงอธิบาย
(1) ผู้เสียหายจะยื่นคำร้องขอให้จำเลยคืนเงินจำนวนดังกล่าวพร้อมดอกเบี้ยได้อีก ได้ แต่ เฉพาะดอกเบี้ยเท่านั้น เนื่องจากตามประมวลกฎหมายวิธีพิจารณาความอาญา มาตรา 44/1 วรรคหนึ่ง บัญญัติว่า "ในกรณีที่จำเลยถูกฟ้องฐานความผิดฐานยักยอกทรัพย์ พนักงานอัยการหรือผู้เสียหายอาจยื่นคำร้องต่อศาลขอให้บังคับจำเลยชดใช้ค่าสินไหมทดแทนแก่ผู้เสียหายโดยคืนทรัพย์สินหรือราคาทรัพย์สินที่จำเลยยักยอกไปนั้น" วรรคสาม บัญญัติว่า "ในกรณีที่พนักงานอัยการได้ดำเนินการตามความในมาตรา 43 แล้ว ผู้เสียหายจะยื่นคำร้องตามวรรคหนึ่งเพื่อเรียกทรัพย์สินหรือราคาทรัพย์สินอีกไม่ได้"

ดังนั้น กรณีพนักงานอัยการเป็นโจทก์ฟ้องขอให้ลงโทษจำเลยฐานยักยอกทรัพย์แล้วนั้น ผู้เสียหายจะยื่นคำร้องขอให้จำเลยคืนทรัพย์สินที่ยักยอกไปนั้นอีกไม่ได้ แต่ยังสามารถยื่นคำร้องขอให้จำเลยชดใช้ค่าสินไหมทดแทนแก่ผู้เสียหายโดยชำระดอกเบี้ยของทรัพย์สินที่ยักยอกไปได้ เพราะเป็นค่าเสียหายในทางทรัพย์สินอันเนื่องมาจากการกระทำความผิดของจำเลย

(2) ผู้เสียหายไม่ต้องเสียค่าธรรมเนียมสำหรับการขอให้บังคับจำเลยชดใช้ค่าสินไหมทดแทนในส่วนดอกเบี้ย เนื่องจากตามประมวลกฎหมายวิธีพิจารณาความอาญา มาตรา 253 วรรคหนึ่ง บัญญัติว่า "มิให้เรียกค่าธรรมเนียมจากโจทก์ร่วม เว้นแต่ในกรณีที่ศาลเห็นว่าผู้เสียหายเรียกเอาค่าสินไหมทดแทนสูงเกินสมควร หรือดำเนินคดีโดยไม่สุจริต ให้ศาลมีอำนาจสั่งให้ผู้เสียหายชำระค่าธรรมเนียมทั้งหมดหรือบางส่วนได้"

การที่ผู้เสียหายยื่นคำร้องขอให้บังคับจำเลยใช้ดอกเบี้ยในอัตราร้อยละ 7.5 ต่อปี นั้น เป็นเพียงการใช้สิทธิตามกฎหมาย ไม่ถือเป็นการเรียกค่าสินไหมทดแทนที่สูงเกินสมควรหรือใช้สิทธิไม่สุจริต จึงไม่อยู่ในบังคับที่ต้องเสียค่าธรรมเนียม
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง)